GiliGold/VAD_KnessetCorpus huggingface dataset:
רוחמה אברהם-בלילא: חכה עוד שבוע.
רוחמה אברהם-בלילא: אל תלך עם זה עם כל הכוח.
נסים זאב: היושב-ראש, יש לי הצעה לסדר - לקיים הצבעה עכשיו.
זבולון אורלב: חבר-הכנסת נסים זאב, תעשה טובה.
זאב אלקין: לפני שאני עושה הצבעה, ארבל אסטרחן, בבקשה קראי עוד פעם את הסעיף.
רוחמה אברהם-בלילא: חבר-הכנסת נסים זאב, היום אתה בקואליציה ומחר אתה באופוזיציה, וזה דווקא יזיק.
נסים זאב: מה זה קשור?
רוחמה אברהם-בלילא: לנו יש סיכוי לחזור לשלטון הרבה יותר ממה שאתה חושב.
זאב אלקין: חברת-הכנסת רוחמה אברהם-בלילא, זכות הדיבור הסתיימה.
זאב אלקין: חברת-הכנסת רוחמה אברהם-בלילא, אני קורא אותך לסדר פעם ראשונה.
זאב אלקין: אין הצעות לסדר.
יואל חסון: אדוני, מדוע הסתרת את חוות הדעת של התנועה לאיכות השלטון?
יואל חסון: מדוע אתה לא מדבר עליה?
יואל חסון: מדוע אתה לא דן עליה?
יואל חסון: למה אתה מסתיר אותה?
זאב אלקין: חוות הדעת הזאת ביוזמתי נשלחה אליכם.
זאב אלקין: חוות הדעת הזאת ביוזמתי הונחה על שולחנכם.
יואל חסון: אם כך, בוא ותקרא אותה.
יואל חסון: בוא ותראה מהי חוות הדעת הזאת.
יואל חסון: אדוני היושב ראש, בוא ותקרא את חוות הדעת הזאת.
זאב אלקין: בוודאי שקראתי.
זאב אלקין: אחרת, לא הייתי שולח אותה אליכם.
זאב אלקין: אני חושב שחשוב לכם לקרוא את זה לפני ההצבעה, כמו שאני קראתי כמו כולם.
יואל חסון: תשמרו על הבית הזה.
יואל חסון: אתם משפילים את הבית הזה.
רוחמה אברהם-בלילא: חבר הכנסת נסים זאב, האם אתה קראת את חוות הדעת?
נסים זאב: אני מעדיף לא לקרוא.
נסים זאב: אני יודע מה דעתם.
זאב אלקין: חבר הכנסת נסים זאב, כרגע היועצת המשפטית מקריאה.
רוחמה אברהם-בלילא: דני, האם אתה קראת את חוות הדעת הזאת?
רוחמה אברהם-בלילא: האם אתה יודע על מה מדובר?
אלי אפללו: חבר הכנסת בן-סימון, האם קראת?
רוחמה אברהם-בלילא: חבר-הכנסת מיכאלי, האם אתה קראת את חוות הדעת?
אברהם מיכאלי: יש הרבה חוות דעת.
דניאל בן-סימון: אני בתענית דיבור.
ארבל אסטרחן: בסעיף 9(ג) לתקנון הכנסת קובע היום: "שר או סגן שר לא יכהן כחבר בוועדה מוועדות הכנסת או כממלא מקום של חבר ועדה".
דניאל בן-סימון: אני מבקש, עם כל האהבה שלי, - - -
אלי אפללו: אבל, אתה מרים יד כדי להצביע.
יואל חסון: איך אתה מרים יד?- - -
זאב אלקין: אני מבקש שקט.
זאב אלקין: כרגע היועצת המשפטית מדברת.
יואל חסון: איך אתה מרים יד?
זאב אלקין: חבר-הכנסת יואל חסון, אני קורא אותך לסדר פעם ראשונה.
זאב אלקין: חבר-הכנסת אפללו, אני קורא אותך לסדר פעם ראשונה.
אלי אפללו: אדוני, מה?
אלי אפללו: אתה לא מתבייש בעצמך?
אורית זוארץ: איפה הראִיה הביקורתית?
זאב אלקין: חברת-הכנסת זוארץ, אני קורא אותך לסדר פעם ראשונה.
זאב אלקין: כרגע, היועצת המשפטית קוראת את הסעיף.
זאב אלקין: ארבל אסטרחן, בבקשה.
אלי אפללו: איך אתה יכול לעשות את זה?
יואל חסון: הבית הזה מושפל על ידךָ.
יואל חסון: אתה משפיל את בית המחוקקים.
זאב אלקין: חבר-הכנסת חסון, אני קורא אותך לסדר פעם שניה.
אלי אפללו: אל תצביע.
זאב אלקין: כרגע, היועצת המשפטית מדברת.
יואל חסון: אתה לא מקשיב לה.
זאב אלקין: חבר-הכנסת חסון, אני קורא אותך לסדר פעם שלישית.
אלי אפללו: תאמין לי, שאני אומר לך את זה באהבה.
זאב אלקין: בבקשה, הסדרנים.
יואל חסון: האם אני הבעיה שלך?
אלי אפללו: תעשה את זה.
זאב אלקין: הסדרנים, בבקשה.
זאב אלקין: תאפשרו ליועצת המשפטית לעשות את מלאכתה.
אלי אפללו: אבל, תבין את זה אתה.
זאב אלקין: חבר-הכנסת אפללו, אני קורא אותך לסדר פעם שניה.
יואל חסון: אתה הפכת את המקום הזה למרכז הליכוד.
זאב אלקין: אבל, תאפשר ליועצת המשפטית לומר את דברה.
נסים זאב: מה זה פה?
נסים זאב: טרור פוליטי?
נסים זאב: כל אחד מרים פה את קולו.
דובר: מחאה.
אלי אפללו: תתבייש.
זאב אלקין: חבר-הכנסת נסים זאב, היועצת המשפטית מקריאה.
זאב אלקין: מי שרוצה להקשיב - יקשיב, ומי שלא רוצה להקשיב ליועצת המשפטית - - -
אלי אפללו: לך עם המצפון.
אורית זוארץ: זה התפקיד שלכם.
אורית זוארץ: אתה לא רוצה לקרוא - - -
אלי אפללו: זו פוליטיקה של- - - תתעלה קצת על עצמך.
אלי אפללו: תהיה עיתונאי.
ארבל אסטרחן: סעיף 9(ג) לתקנון הכנסת קובע: "שר או סגן שר לא יכהן כחבר בוועדה מוועדות הכנסת או ממלא מקום של חבר ועדה".
ארבל אסטרחן: מוצע למחוק את המלים "או סגן שר" בסעיף 9(ג).
נסים זאב: לא שומעים אותה.
אלי אפללו: איך אתה יכול להרשות את הדבר הזה?
אלי אפללו: אני לא מאמין.
רוחמה אברהם-בלילא: אדוני היושב-ראש, האם אתה מקיים הצבעה היום בכל מקרה?
רוחמה אברהם-בלילא: אנו לא מצביעים.
דובר: האם אפשר לשמוע את היועצת המשפטית?
ארבל אסטרחן: כמו כן, מדובר על הוספת סעיף (ד).
רוחמה אברהם-בלילא: חבר-הכנסת אלי אפללו, בכל מקרה, הוא עושה הצבעה.
רוחמה אברהם-בלילא: האופוזיציה לא תהיה בהצבעה הזאת.
רוחמה אברהם-בלילא: אנו נקום ונלך.
אורית זוארץ: זה לטמון את הראש בחול.
אלי אפללו: חבר-הכנסת בן-סימון, זה על המצפון שלך.
אלי אפללו: תצביע.
רוחמה אברהם-בלילא: אנו לא ניתן לך לערער את מעמדה של הכנסת.
זאב אלקין: ארבל אסטרחן, בבקשה תקריאי.
אלי אפללו: חבר-הכנסת בן-סימון, תצביע.
אלי אפללו: אני רוצה לראות איך אתה מצביע.
אלי אפללו: הוא עם המצפון שלו.
אלי אפללו: הוא נלחם עם המצפון שלו.
דובר: חבר-הכנסת אלי אפללו, אתה מפריע.
זאב אלקין: אתם לא רוצים להשתתף בהצבעה - זו זכותכם.
זאב אלקין: אם אתם רוצים להצביע נגד - זו זכותכם הדמוקרטית.
זאב אלקין: אבל, כרגע, ארבל אסטרחן, מקריאה.
זאב אלקין: חבר-הכנסת יואל חסון, נדמה לי שקראתי אותך לסדר פעם שלישית.
זאב אלקין: איפה הסדרנים?
אורית זוארץ: הציבור צריך לדעת.
נסים זאב: מה שלא נראה לכם - תמיד תצאו החוצה.
זאב אלקין: נדמה לי שקראתי לחבר-הכנסת יואל חסון פעם שלישית.
אלי אפללו: נשמע את היועצת המשפטית ונכבד אותה.
ארבל אסטרחן: מוצע למחוק את המלים "או סגן שר" מסעיף 9(ג) לתקנון, ולהוסיף סעיף קטן (ד) שיקבע כך: "(1) סגן שר לא יכהן כאחד מאלה: (א) יושב ראש ועדה או ועדת משנה; (ב) חבר בוועדת הכספים או בוועדה לענייני ביקורת המדינה או ממלא מקום בהן לפי סעיף 9א או 9ב; (ג) חבר או ממלא מקום בוועדה שענייני משרדו נדונים בה.
ארבל אסטרחן: (2) סגן שר לא ישתתף, כחבר ועדה או כממלא מקום בה, בישיבת ועדה הדנה בנושא שהוא מענייני משרדו.
זאב אלקין: אני מביא את ההצעה הזאת להצבעה.
אורית זוארץ: איזה - - -
אלי אפללו: אלו תפקידים יש לסגני שרים?
זאב אלקין: כרגע אנו בתהליך ההצבעה.
רוחמה אברהם-בלילא: מכיון שמרכז הליכוד לא הגיע לכנסת, אנו לא משתתפים בהצבעה.
אלי אפללו: חבר-הכנסת יריב לוין, זו בושה.
אורית זוארץ: זו הדיקטטורה של מרכז הליכוד.
אורית זוארץ: כך זה נראה.
אלי אפללו: אתה מרים אצבע.
אלי אפללו: הרמת אצבע.
אלי אפללו: זה המצפון שלו.
אלי אפללו: ה צ ב ע ה בעד - 9 נגד - אין נמנעים - אין ההצעה לתיקון תקנון הכנסת בעניין כהונת סגני שרים בוועדות הכנסת נתקבלה.
אלי אפללו: איפה חבר-הכנסת בן-סימון?
זאב אלקין: ההצעה נתקבלה.
דובר: היושב-ראש, אני מציע: כל פעם שאין להם רוב - שייצאו.
דובר: אני מציע לאמץ את הנוהל הזה.
דובר: יחסכו לנו הרבה זמן.
קריאות: - - - (חה"כ רוחמה אברהם-בלילא, אלי אפללו, אורית זוארץ, נחמן שי ויואל חסון יוצאים מחדר הישיבות.
קריאות: )
זבולון אורלב: למה רק נהגי שרים?
זבולון אורלב: - - - קביעת ועדה לדיון בהצעת חוק שהייה שלא כדין (איסור סיוע) (הוראות שעה) (תיקון מס' 12), התשס"ט-2009 (מ/427)
זאב אלקין: יש סעיף שלישי על סדר-היום: פטור מחובת הנחה.
אתי בן-יוסף: לפני כן, יש נושא של קביעת ועדה.
זאב אלקין: זה קביעת ועדה ופטור מחובת הנחה להצעת חוק.
זאב אלקין: מדובר בקביעת ועדה לדיון בהצעת חוק שהייה שלא כדין (איסור סיוע).
דובר: חבר-הכנסת מיכאלי, אני מציע שהם יתרגלו למצב הקיים.
אברהם מיכאלי: האופוזיציה התפטרה.
אברהם מיכאלי: עכשיו, יהיה פה שקט.
אברהם מיכאלי: האופוזיציה כבר לא קיימת.
זאב אלקין: האופוזיציה תחזור מתי שהיא תרצה, ואנו נגן על זכותה.
זבולון אורלב: - - - הצבעה.
זאב אלקין: אני מביא את הנושא להצבעה.
זאב אלקין: מדובר בקביעת ועדה לדיון בהצעת חוק שהייה שלא כדין (איסור סיוע) (הוראות שעה) (תיקון מס' 12), התשס"ט-2009 - הצעת חוק ממשלתית מספר 427.
זאב אלקין: במליאה נשמעו הצעות להעביר את הצעת החוק: לפי בקשת השר - לוועדת הפנים והגנת הסביבה.
זאב אלקין: העמדה השניה שהושמעה היא להעביר זאת לוועדת החוקה, חוק ומשפט.
זאב אלקין: העמדה השלישית היא להעביר זאת לוועדת החוץ והביטחון.
ארבל אסטרחן: העמדה שלנו היא: ועדת הפנים.
זאב אלקין: שתי הוועדות, ראשי הוועדות, הודיעו שהן לא מעוניינות בהצעה.
זאב אלקין: השר ביקש את ועדת הפנים.
זאב אלקין: מי בעד לאשר את בקשת השר להעביר זאת לוועדת הפנים?
זאב אלקין: חברי הכנסת, אנו בהצבעה.
זאב אלקין: ה צ ב ע ה בעד - 7 נגד - אין נמנעים - אין ההצעה להעביר את הצעת חוק שהייה שלא כדין (איסור סיוע) (הוראות שעה) (תיקון מס' 12), התשס"ט-2009, לוועדת הפנים והגנת הסביבה נתקבלה.
זאב אלקין: בקשת הממשלה להקדמת הדיון בהצעת חוק שהייה שלא כדין (איסור סיוע) (הוראות שעה) (תיקון מס' 12), התשס"ט-2009 (מ/427), לפני הקריאה השניה והקריאה השלישית
זאב אלקין: הממשלה ביקשה פטור מחובת הנחה על הצעת החוק הזאת - הצעת חוק שהייה שלא כדין (איסור סיוע) (הוראות שעה) (תיקון מס' 12), התשס"ט-2009 - היות ומדובר בהוראת שעה שתוקפה יפוג בשבוע הבאה.
זאב אלקין: מי בעד לאפשר פטור מחובת ההנחה לקראת קריאה שניה וקריאה שלישית לאחר הדיון בהנחה?
זאב אלקין: ה צ ב ע ה בעד - 8 נגד - אין נמנעים - אין בקשת הממשלה להקדמת הדיון בהצעת חוק שהייה שלא כדין (איסור סיוע) (הוראות שעה) (תיקון מס' 12), התשס"ט-2009, נתקבלה.
זאב אלקין: בקשת הממשלה אושרה.
זאב אלקין: תם סדר-היום.
זאב אלקין: הנושא הראשון על סדר-היום הוא קביעת מסגרת הדיון להצעות להביע אי-אמון בממשלה.
זאב אלקין: יש לנו השבוע שתי הצעות אי-אמון.
זאב אלקין: אגב, מי שיקרא היטב ויעיין בתקנון הכנסת יראה שזה פחות או יותר יהיה המצב רוב הזמן בכנסת הזאת, בגלל גודלן של הסיעות באופוזיציה.
זאב אלקין: אפשר לקבוע מסגרת דיון של שלוש דקות לכל סיעה.
זאב אלקין: דליה, הבנתי שאתם ביקשתם חמש דקות לכל סיעה.
זאב אלקין: מקובל גם כך וגם כך.
זאב אלקין: מבחינתי אני לא רואה סיבה להתנגד לחמש דקות.
נסים זאב: אני חושב שלקואליציה אפשר לתת שלוש דקות ולאופוזיציה חמש דקות, כי להם יש הרבה יותר מה לומר.
נסים זאב: על אחמד טיבי אני לא מוכן לוותר.
זאב אלקין: עדיין, ואני מקווה שכך זה גם יימשך בהמשך, חברי כנסת בקואליציה הזאת נהנים להגן על הממשלה מהדוכן.
זאב אלקין: לכן מבחינה זאת אין בעיה לאשר גם לקואליציה חמש דקות.
זאב אלקין: אדוני המזכיר, נדמה לי שסדר-היום הוא לא עמוס היום, אחרי האי-אמון יש רק ישיבה לזיכרו של חבר הכנסת רביץ, כך שאפשר להשאיר את זה חמש דקות לכל הסיעות.
זאב אלקין: אבל באופן עקרוני, אם יהיה לנו סדר-היום עמוס בימי שני מסוימים, בהחלט הקואליציה תשקול לצמצם את עצמה בהתאם להצעתך.
זאב אלקין: אני מעמיד להצבעה את ההצעה שמסגרת הדיון להצעת האי-אמון תהיה חמש דקות לכל סיעה.
זאב אלקין: ה צ ב ע ה בעד – רוב נגד – אין נמנעים – אין ההצעה אושרה.
זאב אלקין: קביעת ועדה לדיון בהצעה לסדר-היום בנושא: "לכ-50,000 ילדים בדואים אין גישה סדירה לרופא ילדים", הצעת חבר הכנסת עפו אגבריה
זאב אלקין: אנחנו עוברים לנושא השני שעל סדר-היום, והוא קביעת ועדה לדיון בהצעה לסדר-היום בנושא: "לכ-50,000 ילדים בדואים אין גישה סדירה לרופא ילדים", הצעת חבר הכנסת עפו אגבריה.
זאב אלקין: יש לנו הרבה סוגיות כאלה, שאנחנו כוועדת הכנסת נצטרך להכריע.
זאב אלקין: פנינו לראשי הוועדות השונות לגבי העמדה שלהם, לראות איפה יש מחלוקת ואיפה אין מחלוקת, וראשי הוועדות מרצונם מוכנים לוותר לוועדה אחרת.
זאב אלקין: לכן רוב הדיונים מהסוג הזה יהיו מחר.
זאב אלקין: אנחנו מחכים לתשובות מהוועדות השונות.
זאב אלקין: ההצעות שהושמעו במליאה היו שתיים: כספים ועבודה ורווחה ובריאות.
זאב אלקין: עמדתם של ראשי הוועדה איננה במחלוקת, ולכן הבאנו את זה היום.
רוברט אילטוב: אפשר להציע עוד הצעה?
זאב אלקין: יושב-ראש ועדת העבודה, הרווחה והבריאות, חבר הכנסת חיים כץ, מעוניין לדון בהצעה לסדר, והוא חושב שלפי תיאור הנושא, הנושא אכן שייך לתחום עיסוק הוועדה שלו.
זאב אלקין: יושב-ראש ועדת הכספים מצטרף לעמדתו של חבר הכנסת כץ וגם הוא סבור שהוועדה הנכונה היא ועדת העבודה, הרווחה והבריאות.
זאב אלקין: עמדת הייעוץ המשפטי גם היא לאותו כיוון, ועדת העבודה, הרווחה והבריאות.
רוברט אילטוב: יש ועדה נוספת, שהיא ועדת זכויות הילד.
נסים זאב: זה לא סטטוטורי.
רוברט אילטוב: זה לא קשור.
רוברט אילטוב: השאלה היא מה אנחנו מחליטים ומה אנחנו מצביעים בסופו של דבר.
רוברט אילטוב: הוועדה הזאת היא יותר נגישה, יותר פנויה.
רוברט אילטוב: במאמץ של תקציב ונושאים אחרים בוועדת העבודה והרווחה, הנושא ייתקע.
רוברט אילטוב: לכן ההצעה שלנו היא להעביר את הנושא לוועדה לזכויות הילד.
רוברט אילטוב: בכל מקרה, אנחנו לא מתנגדים, אנחנו מציעים הצעת ייעול.
אחמד טיבי: כבודה של הוועדה לזכויות הילד במקומה מונח, היא ועדה חשובה והנושא יכול להיות מתאים.
אחמד טיבי: אבל ועדת העבודה, הרווחה והבריאות היא הוועדה המתאימה יותר.
אחמד טיבי: מה עוד שבהצעה לא יהיה רק דיבור על 50,000 ילדים בדואים, אלא יהיה דיבור על כלל תשתית הבריאות.
אחמד טיבי: זה גם מה שמציע חבר הכנסת אגבריה.
אחמד טיבי: לכן ועדת העבודה היא הוועדה המתאימה.
זאב אלקין: אני חושב שיש הרבה היגיון במה שהצעת, כי הוועדות הלא-סטטוטוריות הן ועדות שהן יותר פנויות ויכולות לקדם נושאים.
זאב אלקין: במקרה הספציפי הזה זה לא כך מהנימוק שאמר חבר הכנסת טיבי, שההצעה לסדר עוסקת בגדול בתשתית הבריאות, ונמצא כאן גם חבר הכנסת המציע, מה גם שלא שאלנו את דעתו של יושב-ראש הוועדה לזכויות הילד, כך שזה אומר לדחות את ההחלטה למחר.
זאב אלקין: היות שהיתה גם הסכמה של יושב-ראש ועדת הכספים, אני מציע שנעביר את הנושא לוועדת העבודה, הרווחה והבריאות.
זאב אלקין: כעיקרון אני חושב שהכיוון הזה הוא נכון, שהנושאים שרלוונטיים לוועדות מיוחדות ייכנסו לפול הזה.
זאב אלקין: אני מעמיד להצבעה את ההצעה להעביר את הדיון בהצעה לוועדת העבודה, הרווחה והבריאות.
זאב אלקין: ה צ ב ע ה בעד – רוב נגד – אין נמנעים – אין ההצעה התקבלה פה-אחד.
זאב אלקין: קביעת ועדה שתדון בהחלת דין רציפות על הצעת חוק סדרי השלטון והמשפט (ביטול החלת המשפט, השיפוט והמינהל)(תיקון)(עריכת משאל עם), התשס"ח-2008, כ/238
זאב אלקין: הנושא השלישי על סדר-היום הוא קביעת ועדה שתדון בהחלת דין רציפות על הצעת חוק סדרי השלטון והמשפט (ביטול החלת המשפט, השיפוט והמינהל)(תיקון)(עריכת משאל עם), התשס"ח-2008.
זאב אלקין: מדובר בהצעת חוק שהוצעה כהצעת חוק פרטית בכנסת הקודמת, עברה קריאה טרומית.
זאב אלקין: בכנסת הקודמת היה דיון ארוך והוחלט לדון בה במסגרת ועדה משותפת של ועדת הכנסת וועדת החוקה, בראשות יושב-ראש ועדת הכנסת.
זאב אלקין: במסגרת הזאת התקיים דיון, הצעת החוק קודמה ועברה קריאה ראשונה והיתה בשלב די מתקדם בהכנה לקראת קריאה שנייה וקריאה שלישית.
זאב אלקין: אבל היות שהכנסת התפזרה טרם עת, לא הושלם טיפול בהצעת החוק הזאת.
זאב אלקין: אני, כאחד המציעים בכנסת הקודמת, ביקשתי לחדש את הדיון ולהעמיד את השאלה של החלת דין רציפות.
זאב אלקין: אבל לפני שדנים ברציפות צריכים לקבוע את המסגרת.
זאב אלקין: באתי בדברים עם יושב-ראש ועדת החוקה החדש והצעתי לו לשמור את המסגרת הקיימת, להקים ועדה משותפת לוועדת הכנסת ולוועדת החוקה בראשות ועדת הכנסת.
זאב אלקין: ההצעה הזאת מקובלת גם עליו.
זאב אלקין: מבחינה מספרית, היות שהוועדות קטנות יותר מאלה של הכנסת הקודמת, שנינו התגבשנו להצעה של 10 חברי כנסת, חמישה מכל ועדה.
רוברט אילטוב: מה הסיבה שבראשות הוועדה הזאת לא יעמוד יושב-ראש ועדת החוקה?
רוברט אילטוב: כי הנושא מטפל במשפט ובנושאים חוקתיים.
זאב אלקין: בדרך כלל נהוג בהמשך הטיפול בחוקים לשמור מסגרות שהיו קיימות, שהטיפול כבר התקיים.
זאב אלקין: אם היה מדובר בוועדה רגילה, זה בכלל לא היה עומד בסימן שאלה האם להעביר את זה לוועדה אחרת או לא, אלא זה היה נשאר באותה ועדה.
זאב אלקין: כאן, בגלל שמדובר בוועדה משותפת, זה דורש החלטה מיוחדת ולא הולך באופן אוטומטי.
זאב אלקין: אבל הנוהג הוא לשמור אותן מסגרות.
זאב אלקין: היות שאז זה היה בראשות יושב-ראש ועדת הכנסת, זאת היתה גם ההצעה עכשיו.
זאב אלקין: כפי שאמרתי, זה מקובל גם עליו.
אחמד טיבי: העיקר שזה לא יהיה בוועדת החוץ והביטחון.
זאב אלקין: הסיבות לכך היו, שלא הלכו שם במסלול של חוק יסוד: משאל עם.
זאב אלקין: אם היו הולכים במסלול הזה, בוודאי זה היה מגיע לוועדת החוקה.
זאב אלקין: אלא הלכו במסלול שקשר את זה לוועדת בחירות כמשהו ייחודי מאוד בתנאים האלה, וזה היה הנימוק אז לכניסה של ועדת הכנסת בכלל לתחום העיסוק ולהקמת ועדה משותפת כפי שהוקמה.
זאב אלקין: חבר הכנסת גילאון, בבקשה.
אילן גילאון: אני רוצה לדבר למהות של העניין.
אילן גילאון: אם אומר דברי שגגה או דברי שטות, תייחס את זה להיותי חדש בעניין.
זאב אלקין: כולנו נלמד ממך, אבל כרגע אין פה דיון על הרציפות עצמה.
אילן גילאון: למה צריך ללכת באיוולת הזאת של משאלי עם?
אילן גילאון: עד כמה אפשר להגיע עם עריצות הרוב בתוך הכנסת הזאת?
אילן גילאון: הרי הרוב כאן מחשק את עצמו בכל הצורות שרק אפשר.
אילן גילאון: בשבוע שעבר היינו עדים לעניין הזה שהסגנים יצרו בוועדות.
אילן גילאון: אתה מחושק בכל מקום.
אילן גילאון: אז בואו נחליט שאנחנו קובעים החלטה שמחבלת בכל תהליך שאפשר לקבל אותו ברוב.
אילן גילאון: כי אחרת אני לא מבין.
אילן גילאון: במדינה דמוקרטית יש בחירות, זה משאל עם.
אילן גילאון: אם הייתי צריך להציע חוק, הייתי אומר שהבחירות ייערכו למחרת הבחירות, תמיד, וזאת התוצאה שתקבע.
אילן גילאון: כי אז האנשים היו רואים איזו שטות עם עשו והיו מתקנים את ההצבעה שלהם.
אילן גילאון: למה 80?
אילן גילאון: למה לא 90?
אילן גילאון: למה לא 100?
זאב אלקין: אתה מדבר על הצעות אחרות, שאפשר להתווכח עליהן, ניסיונות לשריין חוקים מסוימים ברוב של 80.
זאב אלקין: הצעת החוק שעומדת כאן לדיון היא לא הצעת חוק שעוסקת בשריון ברוב מיוחס.
אילן גילאון: זאת הצעתך, לא?
זאב אלקין: כן, אבל זה לא קשור להצעת חוק, שאני אחד מהיוזמים שלה, שקשורה לנושא של 80 חברי כנסת בירושלים.
אילן גילאון: כפי שאמרתי, אם אמרתי דברים לפני זמנם או דברי שטות, תייחס את זה להיותי חדש בעניין.
זאב אלקין: זה לא שטות, אבל זה לפני זמנם.
אילן גילאון: מספיק עם משאלי העם האלה.
זאב אלקין: מדובר בהצעת חוק שהתקדמה מאוד בכנסת הקודמת, לא קשור בכלל לעריצות הרוב בכנסת הזאת.
זאב אלקין: היה רוב גדול מאוד בעד הצעת החוק הזאת גם בכנסת הקודמת, שדיברה על פתרון לבעיה שנוצרה מסתירה משני מצבים.
זאב אלקין: מצד אחד החוק היום מדבר על כך שלצורך מסירת שטח נחוץ לעשות משאל עם.
זאב אלקין: מצד שני, לא עבר חוק יסוד: משאל עם, ולכן אין מנגנון לעריכת משאל עם.
זאב אלקין: אז בא המחוקק ואמר: היות שנוצרה לי כאן סתירה, אני לא מסוגל היום.
ארבל אסטרחן: לא נוצרה סתירה.
ארבל אסטרחן: לא היתה משמעות בהיעדר חוק יסוד: משאל עם.
זאב אלקין: זאת לא סתירה.
זאב אלקין: לא היתה דרך לבצע את משאל העם שהחוק הקיים מדבר עליו ללא מנגנון של משאל עם.
זאב אלקין: ואז המחוקק אמר שהוא לא רוצה או לא מסוגל היום לחוקק חוק יסוד: משאל עם, בין השאר בגלל השיקולים שאדוני ציין.
זאב אלקין: מצד שני, החקיקה הקיימת כן מדברת על צורך במשאל עם במקרה הספציפי של הוויתור על שטח.
זאב אלקין: לכן, במצב כזה, המחוקק מציע מנגנון מיוחד לעריכת משאל עם.
אילן גילאון: שאלתי בעינה עומדת: למה?
זאב אלקין: בהחלט תהיה רשאי להביע את עמדתך ברגע שיהיה דיון לעצם הסוגיה האם כן רציפות או לא, והאם החוק הוא טוב או לא.
זאב אלקין: אבל אנחנו כרגע דנים בסוגיה הפרוצדוראלית של המסגרת שתדון בכלל בהחלת דין רציפות.
זאב אלקין: אחרי שנקבע את המסגרת, נפנה לממשלה, נשאל לחוות דעתה האם היא בעד או נגד החלת דין רציפות, נחכה לחוות דעתה.
זאב אלקין: כשתתקבל חוות הדעת נכנס אותה מסגרת שנקבע כאן והיא זאת שתחליט האם לבקש מהמליאה להצביע בעד רציפות או לא.
זאב אלקין: הדרך עוד ארוכה, ובוודאי תוכל פעמים רבות להביע את עמדתך בנידון.
זאב אלקין: חברת הכנסת איציק, בבקשה.
דליה איציק: אדוני היושב-ראש, אדוני המזכיר, חבריי חברי הכנסת, בוקר טוב.
דליה איציק: נראה, אדוני, שיש כאן משהו הרבה יותר סבוך ומורכב והעניין הוא לא עניין פוליטי.
דליה איציק: היו ממשלות ימין שרצו משאל עם, והיו ממשלות שמאל שרצו משאל עם, והעניין איננו עניין פוליטי.
דליה איציק: איך אני יודעת?
דליה איציק: הרי מי שהביא את ההצעה הזאת הוא חבר הכנסת דוד טל.
זאב אלקין: זה היה חבר הכנסת אביגדור יצחקי שאחר כך הוריש אותה לחבר הכנסת דוד טל.
דליה איציק: יפה.
דליה איציק: וגם יושב-ראש הוועדה היה שייך למפלגה הזאת שקוראים לה "קדימה".
דליה איציק: לכן, רוברט, צריך להקפיד ולראות מה אנחנו עושים פה.
דליה איציק: אני לא בטוחה ששר החוץ, שבמקרה לגמרי הוא במפלגה שלך, היה מאוד אוהב את הרעיון שלא ישאלו אותו, שזה לא יהיה בוועדה כלשהי – מה זה אומר מבחינת העולם, האם יש פה איזושהי בעיה.
דליה איציק: אני גם לא הייתי בטוחה ששר הביטחון, שהוא לא מהמפלגה שלי, לא היה רוצה לשמוע מה אומרים.
זאב אלקין: בכנסת הקודמת מפלגתו של שר הביטחון קיבלה החלטה לתמוך בהצעת החוק.
רוברט אילטוב: בעניין הצעת החוק יש לנו עמדה ברורה.
דליה איציק: לא מזמן אמר לי חבר הכנסת אלדד על כך שאומרים "דברים שרואים מכאן לא רואים משם", שהוא חייב להביא מומחה לראייה, להושיב מישהו על הכיסא של ראש הממשלה ולראות למה דברים שרואים מכאן לא רואים משם.
דליה איציק: האם יש משהו בצבע, במרחק?
דליה איציק: היות שאתם עכשיו שם, והיות שאתם עכשיו מנהלים את העניינים, זה צריך להיות האינטרס שלכם.
דליה איציק: מה שאני מציעה עכשיו זה לא להצביע היום, להתייעץ עם שר הביטחון, להתייעץ עם שר החוץ, לראות מה הם אומרים על הדבר הזה.
דליה איציק: לא עולה בדעתי ששר החוץ יוצא מן התמונה הזאת.
דליה איציק: חבר הכנסת אילטוב, אני מעירה בעיקר לך, אני לא חושבת שיש מחלוקת עם חברי הכנסת האחרים.
דליה איציק: גם לא דיברתי על כך עם ראש הממשלה, אבל יש לי יסוד סביר להניח שראש הממשלה מאוד לא היה רוצה עכשיו שיביכו אותו בסוג כזה של הצעה.
דליה איציק: לכן, חבר הכנסת אלקין, אנחנו נהיה פה מחר, בעזרת השם, גם בשבוע הבא.
דליה איציק: אני מציעה שתתייעצו עם הגורמים ולא נצביע היום, נצביע כשתחליט בהיותך יושב-ראש הוועדה.
זאב אלקין: השיקולים שאת מדברת עליהם הם בהחלט שיקולים כבדי משקל, אבל הם רלוונטיים לדיון עצמו, כן להחיל דין רציפות או לא, שאז חברי כנסת צריכים לגבש את עמדתם.
זאב אלקין: ממילא דיון הרציפות לא יתקיים לפני שהממשלה תגבש את עמדתה.
דליה איציק: כל מה שאתה אומר הוא נכון.
דליה איציק: חבר הכנסת טיבי לא יאהב את מה שאני אומרת, אבל יש מספיק מדינות בעולם שהיו מאוד שמחות שההצעה הזאת עכשיו תיעשה.
דליה איציק: גם להם יש פריימריס, במדינות הערביות, וגם הם ירצו לעשות קצת פוליטיקה על חשבוננו, למה לא.
דליה איציק: גם הם ירצו להראות שיש פה פשיסטים שהגיעו לכאן.
דליה איציק: אתה תתפלא, אני הרבה יותר קרובה אליך מאשר לחברים שהם לכאורה באופוזיציה.
דליה איציק: לכן אני מציעה לך הצעת ידיד: הרי הרוב יהיה לך גם מחר וגם מחרתיים.
דליה איציק: אל תעלה את זה היום לסדר-היום, נבדוק מה קורה, תבדקו עם שר הביטחון.
זאב אלקין: מבחינה לא פורמאלית אפשר להתייעץ.
זאב אלקין: כשזה היה כאן על סדר-היום כמובן נציגי הסיעות השונות יכלו להתייעץ, ולסיעות השונות יש עמדות די מגובשות.
זאב אלקין: זאת הרי הצעת חוק שהיתה בשלב מתקדם מאוד בכנסת הקודמת.
זאב אלקין: אבל מבחינה פורמאלית אנחנו לא יכולים לפנות לממשלה, ודיברנו על זה גם עם היועצת המשפטית.
דליה איציק: לא אמרתי שתפנה לממשלה.
דליה איציק: אמרתי שתאפשר פסק-זמן להתייעצויות נוספות.
אחמד טיבי: טכנית מה שמובא להכרעה של הוועדה הוא השאלה האם להעביר את זה לוועדה זו או אחרת.
זאב אלקין: השאלה היא מי הוועדה שמוסמכת בכלל לשאול את הממשלה ולדון בסוגיה.
אחמד טיבי: לכן ביקשת מחבר הכנסת גילאון לא לדבר על עצם הרעיון של דין רציפות.
אחמד טיבי: אבל האמת היא שאי-אפשר לברוח מהעיקרון, מהמהות של השאלה של משאל עם כן או לא.
אחמד טיבי: בחטף אומר שאנחנו מתנגדים למשאל עם, כי בחירות היו.
אחמד טיבי: גם הביטוי לא מתאים, גם ההגדרה לא מתאימה.
אחמד טיבי: בחירות היו, והכרעה צריכה להיות בקלפי.
אחמד טיבי: מטרת משאל העם היתה אך ורק כדי למנוע אפשרות של נסיגה באמצעות קבלת הכרעה דמוקרטית, באמצעות רוב רגיל.
אחמד טיבי: האמת היא שהפוך על הפוך.
אחמד טיבי: מצדי, תעבירו את ההחלטה הזאת כפי שאתם רוצים.
אחמד טיבי: בדיוק זה הזמן להעביר את ההחלטה הזאת כדי שכל העולם יראה מה הפרצוף האמיתי של הממשלה הזאת.
אחמד טיבי: למה לעכב?
אחמד טיבי: בניגוד למה שאומרת דליה, לעכב כדי לא לתת אפשרות, אני מציע שתעבירו משאל עם ברוב של 109 חברי כנסת, פלוס חברי הכנסת של מרצ.
אחמד טיבי: העיקר לא לסגת.
אחמד טיבי: זה הפרצוף האמיתי של הממשלה הזאת, אדוני.
אחמד טיבי: לכן טוב שהדברים האלה באים לידי ביטוי עכשיו, כאשר הממשלה מתגבשת, כאשר העולם רואה מה הפרצוף האמיתי של המדיניות של ממשלת ישראל גם בנושא שתי מדינות וגם בנושא הנסיגה מהגולן.
דליה איציק: לעומת הפרצוף של כמה מדינות ערב.
רוברט אילטוב: אתה באמת מוכן לשתי מדינות?
רוברט אילטוב: ואיפה אתה תהיה?
חנין זועבי: אבל הן לא מדינות כובשות, חברת הכנסת דליה איציק.
חנין זועבי: אין שם כיבוש, אין שם גזענות כמו פה.
אחמד טיבי: חבר הכנסת אילטוב, כל אחד מאתנו יגור במדינה שבה הוא נולד.
רוברט אילטוב: אתה תגיד לאיזה עם אתה שייך.
אחמד טיבי: הכנסת הזאת תתרוקן, לא יישארו כאן חברי כנסת חוץ מאתנו.
אחמד טיבי: אנחנו היחידים שנישאר פה.
יריב לוין: יש כאן ויתור פומבי על זכות השיבה, אל תזלזלו במה שהוא אומר.
אחמד טיבי: היות שהעבודה קיבלה את העיקרון שלי, שכל חבר כנסת יגור במדינה שבה הוא נולד, אני מעמיד את זה להצבעה.
אחמד טיבי: אתה לא תישאר פה דקה.
אילן גילאון: טיבי, אז גם אני הולך.
אחמד טיבי: בערבית אומרים: ילד רע מביא למשפחה שלו את הקללה.
זאב אלקין: חבר הכנסת לוין, בבקשה.
יריב לוין: אני מציע שנקיים היום הצבעה.
יריב לוין: עם כל הכבוד לטיעונים שובי הלב של חברת הכנסת איציק, ההיתממות המעושה הזאת, לפחות לטעמי, היא לא במקומה.
דליה איציק: אל תיתן לי ציונים.
דליה איציק: אל תדבר אלי בסגנון הזה.
דליה איציק: זה מכבר הגעת, קצת צניעות לא תזיק לך.
דליה איציק: חוצפה.
יריב לוין: רק לפני שבוע ולפני שבועיים, בעוד ראש הממשלה נמצא במהלך שליחות קריטית בוושינגטון, ראינו את אותה הדאגה לא להביך את ראש הממשלה, לא לייצר עליו לחץ, לאפשר לו לעבוד בשקט.
יריב לוין: בדיוק שמענו וראינו את אותה דאגה הזאת שהובעה כאן, ולכן אני מצטער, אבל זו היתממות מעושה.
יריב לוין: זה לא ציון, זו פשוט עובדה.
יריב לוין: אני חושב שאין שום מקום לעכב את העניין.
דליה איציק: אתה נמצא פה דקה ורבע.
יריב לוין: העניין הזה היה מסתיים זה מכבר, בהנחה שהכנסת הקודמת לא היתה מתפזרת טרם זמנה.
יריב לוין: לכן ראוי שאנחנו נדון בו, נדע מהי עמדת הממשלה, לא נביך אותה אלא נקבל ממנה עמדה בשאלה שהיא שאלה מהותית שעומדת במקום גבוה בסדר-היום הציבורי, ונוכל מכאן להמשיך ולסיים את הדיון בעניין הזה.
יריב לוין: חברת הכנסת איציק, אני מציע שבמידה שהסיבה להצעה שלך היא פשוט ההתנגדות לחוק, שהדבר הזה ייאמר על השולחן.
יריב לוין: כך לטעמי צריך לנהוג, גם בלי להיות פה תקופה ארוכה.
דליה איציק: חבר הכנסת לוין, אני מאוד מתרשמת מאיך שהשתלטת כל כך מהר על הכנסת, כי כנראה אתה הרבה מאוד שנים פה.
דליה איציק: קצת צניעות לא תזיק לך.
יריב לוין: יש לי זכות לקבל שיעור, אז הרווחתי.
דליה איציק: דבר שני, לא זה מה שאמרתי, וקצת תירגע.
דליה איציק: תראה שבהרבה מאוד מקרים אתמוך בהרבה מאוד הצעות שלך, כי אני כבר הייתי שם.
אחמד טיבי: לא צריך להתגאות בזה.
דליה איציק: כבר הייתי חדשה, צעירה.
דליה איציק: היום אני בוגרת, אני כבר מבינה שלא עושים תקנון והצעות חוק שמתאימות רק למישהו אחד.
דליה איציק: אצלכם הגלגל יתהפך הרבה יותר מהר.
דליה איציק: לכן תירגע.
דליה איציק: כל מה שאמרתי הוא דבר נכון, נתתי לך דוגמה חיה של מה שיקרה, שיהיו מי שיעשו בזה שימוש.
דליה איציק: במקום להגיד תגיד רבה, אתה אומר שזו היתממות מעושה.
יריב לוין: זה המצב, חברת הכנסת איציק.
יריב לוין: איפה היית לפני שבועיים כאשר ראש הממשלה היה בשליחות ופעלתם כמו שפעלתם?
דליה איציק: מה פעלנו?
דליה איציק: אני לא יודעת על מה אתה מדבר.
זאב אלקין: חבר הכנסת בילסקי, בבקשה.
זאב בילסקי: אדוני היושב-ראש, אני רוצה להציע הצעה שהיא במישור אחר לגמרי.
זאב בילסקי: היתרון שלי הוא דווקא בכך שהגיע לפה לא מכבר.